બેલ્જિયમ માટે સારી વાત એ છે કે પ્રથમ સેમિફાઇનલમાં બહાર બેસનારાે થોમસ મ્યુનિએર આજની મેચમાં વાપસી કરી રહ્યો છે અને તે ઈંગ્લેન્ડ માટે માથાનો દુખાવો સાબિત થઈ શકે છે. ફ્રાંસ સામે બેલ્જિયમે શાનદાર રમતનું પ્રદર્શન કર્યું હતું. પહેલા હાફમાં બેલ્જિયમે ફ્રાંસ કરતાં વધારે આક્રમણ કર્યું હતું અને તેના ડિફેન્સે પણ શાનદાર કામ કર્યું હતું, પરંતુ બીજા હાફમાં ગોલ ખાધા બાદ ટીમ મોટી મેચમાં દબાણમાં આવીને વિખેરાઈ ગઈ હતી. આજની મેચમાં બેલ્જિયમે પણ પોતે કરેલી ભૂલો ફરી વાર ના થાય તેનું ધ્યાન રાખવું પડશે. સાથે જ લોમેલુ લૂકાકુએ આગળ આવીને ઈડન હેઝાર્ડનો સાથ આપવો પડશે.